Fá afhenta lykla að nýju fjölmenningarlegu bænahúsi í dag Hús sambýlisins við Vesturgötu 102 á Akranesi , sem staðið hefur autt undanfarna mánuði , hefur nú fengið nýtt hlutverk . Þar verður framvegis fjölmenningarlegt bænahús með færanlegum rafstýrðum bæna - og trúartáknsturni . Breytt skipulag hússins og nærliggjandi svæðis var samþykkt síðdegis í gær í skipulags - og byggingarnefnd með fyrirvara um samþykki bæjarstjórnar . Verður leigusamningur milli Akraneskaupstaðar og nokkurra trúfélaga undirritaður í gamla sambýlinu klukkan 11:30 í dag . Mun fulltrúa trúfélaganna verða afhentir lyklar að húsnæðinu á sama tíma . Þessi ráðstofun hússins hefur ekki farið hátt . Skessuhorn hefur þó heimildir fyrir því að hún hafi kvisast út í gærkvöldi og valdið hugaræsing hjá hópi íbúa á Akranesi sem setji sig á móti slíku bænahúsi inni í friðsælu íbúðahverfi . Þeir ætla að efna til mótmæla við sama tilefni og til stendur að afhenda lyklana .